Հայաստանի իրավաբանական հիմնադրամը, համագործակցելով «Ապագան Քոնն է» հասարակական կազմակերպության հետ, սույն թվականի մարտի 20-ին Չեխովի անվան թիվ 55 միջնակարգ դպրոցի 10-րդ դասարանի աշակերտների համար կազմակերպեց քննարկում ժողովրդավարության, քաղաքացիական հասարակության և մարդու իրավունքների պաշտպանության թեմայով, որը վարեց Հայաստանի իրավաբանական հիմնադրամի ներկայացուցիչ, իրավաբան Սյուզաննա Սողոմոնյանը: Քննարկման ավարտին Հայաստանի իրավաբանական հիմնադրամի անունից հայտարարվեց մրցույթ՝ «Սահմանադրական բարեփոխումները աշակերտների աչքերով» խորագրով: Աշակերտների կողմից ներկայացվեցին գրավոր զեկույցներ, որոնք վերաբերում էին սահմանադրական փոփոխությունների համեմատական վերլուծությանը: